עזרה למרפא

אגודת "עזרה למרפא" היא עמותה ישראלית העוסקת בסיוע לחולים ולמוגבלים, בייעוץ רפואי, בהשאלת ציוד רפואי, בהטסת חולים לטיפול רפואי מחוץ לישראל, ועוד. העמותה מפעילה מעון לאנשים בעלי מוגבלות שכלית התפתחותית. העמותה הוקמה ומנוהלת על ידי אלימלך פירר, שבעקבות פעילותו בה זכה בפרס ישראל. עזרה למרפא הוקמה ב-1979 כבדרך אגב. אחד מחבריו של פירר נזקק למכשיר רפואי כדי לסעוד את בתו, פירר דאג לייבא את המכשיר באופן אישי, כדי לחסוך בעלויות. מאז התפשטה השמועה, וצורך במכשירים נוספים גרמו לכך שפירר וחבריו לבית המדרש של חסידות בעלז החלו לעסוק בהשאלה וייבוא של מכשירים רפואיים. הם הוצרכו לשכור דירה קטנה כדי לאחסן בה את המכשירים הרפואיים שהשאילו לכל דורש. כך גם החלו לעסוק בייעוץ רפואי, אחד מבני משפחתו עבר אירוע לבבי, במהלך ההיוועצות עם הרופאים עלה הצורך בייעוץ ובהכוונה לדעות נוספות. במהלך השנים התפתחה האגודה, וכיום ברשותה מספר מבנים בבני ברק, הכוללים את המטה המרכזי, מעון "בית לחיים" ללוקים במוגבלות שכלית התפתחותית, מרכז יום שיקומי, השאלת ציוד רפואי, מרפאת שיניים במחירים מוזלים ומערך אמבולנסים להסעת חולים. בנוסף נבנה מרכז יום שיקומי בשדרות. דובר העמותה הוא היועץ האסטרטגי מנחם גשייד. רוב פעילי העמותה עושים את עבודתם בהתנדבות. לעזרה למרפא ישנו "חוג ידידים" נרחב, שבראשו יגאל אהובי. בערבי הצדעה והתרמות הנערכים לארגון משתתפים בכירי התעשיינים בישראל, אמנים ופוליטיקאים בכירים. בספטמבר 2018 נערך ערב הוקרה במלאת 40 שנה לעזרה למרפא בהיכל התרבות בתל אביב. יו"ר האירוע היה התעשיין עמי שגיא, נשאו בו דברים פירר והאלוף אמיר אשל. הופיעו באירוע בין היתר יהורם גאון, צביקה הדר, אייל קיציס ואלי יצפאן. השחקן יובל סמו צילם סרטון מקדים לאירוע בדמותו של "אשר בן חורין" נהג המונית, דמות אותה הוא משחק ב"ארץ נהדרת". ב-2019, תכננה העמותה לקיים מופע התרמה של העמותה בהיכל התרבות בתל אביב. לקראת האירוע התפרסם שבתוכנית האירוע לא נכללו הופעות של זמרות, בהתאם לנורמות המקובלות במגזר החרדי שלפיהן גברים אינם מאזינים לשירת נשים. הפרסום גרר סערה וביקורת וחלק מהזמרים ביטלו את הופעתם בטענה להדרת נשים, אחרים קראו לכבד את אורחות חייו של פירר ולקיים את האירוע במתכונתו. בעקבות הפולמוס החליטה האגודה לבטל את ערב ההתרמה. פירר עצמו זכה בפרס ישראל על פעילותו במסגרת העמותה. מנחם מיכלסון, עשרים וארבע שעות בחיי עזרה למרפא, הוצאת מעריב, 2002 מדיה וקבצים בנושא עזרה למרפא בוויקישיתוף אתר האינטרנט הרשמי של עזרה למרפא פירר - שאלה אחת קטנה סרט על הרב פירר בפורטל nana10 שי ניב, ‏הרב פירר יקשר: כך פועלת המכונה של עמותת עזרה למרפא, באתר גלובס, 24 ביולי 2016 עופר פטרסבורג, הרב פירר: 30 שנות עזרה רפואית בלי להיות רופא, באתר ynet, 28 במאי 2009 ידיעה על תעודת הוקרה שקיבל הארגון מעיריית בני ברק, מעריב, 29 בינואר 1987 עזרה למרפא, באתר "גיידסטאר ישראל" עקיבא ווייס, הרב פירר מסכם 40 שנות התנדבות: "אני אדם רגיל", באתר כאן – תאגיד השידור הישראלי, 6 בספטמבר 2018 כרמל לוצאטי, ‏הרב פירר: התופעה - והפציינט מאיר דגן, באתר ‏מאקו‏, 5 בינואר 2013. התפילה המיוחדת של הרב פירר - חדשות בארץ, באתר ערוץ 7 עזרה למרפא ומורשת רבין משכו את בכירי המשק, באתר הארץ, 13 בנובמבר 2010 מופע הצדעה לרב פירר באתר מקומי ווינט ארבעים שנה לעזרה למרפא אירוע התרמה למרכז עזרא למרפא, באתר ‏מאקו‏, 16 באוגוסט 2018 רן בוקר, "לא ניתן יד להדרת נשים": מוזיקאים נגד אירוע ההתרמה של הרב פירר, באתר ynet, 30 באוקטובר 2019. אילת כהנא, עלמה זהר, עידן עמדי ומרגלית צנעני יוצאים להגנת הרב פירר, באתר ערוץ 20, 31 באוקטובר 2019 "גאה באורח חיי": הרב פירר ביטל את מופע ההתרמה, באתר "סרוגים", 4 בנובמבר 2019